金毓峒

金毓峒（），字稚鶴，號鶴沖，保定中衛軍籍，直隸保定府完縣人，明朝政治人物。

 生平 
萬曆四十三年（1615年）乙卯科順天鄉試第九十三名舉人，崇禎七年（1633年）中式甲戌科會試第二百四名，三甲第七十一名進士《崇祯七年甲戌科进士三代履历便览》：金毓峒，曾祖璋，義官。祖山，德府紀善，历封户部主事。父铨，庚辰进士、户部主事。鹤冲，书一房，庚子年八月十三日生，保定中卫籍，完县人，乙卯九十三名，会二百四名，三甲七十一名，大理寺观政，本年授中书，丁丑丁内艰，己卯复除原职，庚辰掌中书科印。《崇祯柒年甲戌科进士履历便览》：金毓峒，曾祖璋，義官。祖山，封户部主事。父铨，庚辰进士、户部主事。鹤冲，书一房，庚子年八月十三日生，完县人，乙卯九十三名，会二百四名，三甲七十一名，大理寺政，本年授中书，庚辰掌科印，辛巳考选湖广道御史，陕西巡按。。大理寺觀政，授中書舍人，十年（1637年）丁母憂，服闋，十二年（1639年）起復原職，十三年掌中書科印。十四年（1641年）覲見崇禎帝，面陳漕運事務，符合上意，升湖廣道監察御史，上疏論劾兵部尚書陳新甲「庸才誤國」，戶部尚書李待問「積病妨賢」，十六年（1643年）巡按陝西，反對朝廷強令兵部尚書孫傳庭出師潼關未果。

崇禎十七年（1644年）三月，奉命監李建泰軍，奔赴山西，剛抵保定府，李自成軍已迫近，遂偕同保定府同知邵宗元等守城，城陷被執，投井自盡，妻王氏自縊身亡，從子金振孫被殺，金振孫之兄金肖孫藏匿金毓峒的兩子後投井自盡，兩子得免於難《明史·列傳第一百八十三·忠義七》：金毓峒，字稚鶴，保定衛人。父銓，戶部員外郎。毓峒舉崇禎七年進士。授中書舍人。十四年面陳漕務，稱旨，授御史。疏論兵部尚書陳新甲庸才誤國，戶部尚書李待問積病妨賢。又請渙發德音，自十五年始，蠲除繁苛，與海內更新。因言復社一案，其人盡縫掖，不可以一夫私怨開禍端。帝多采納。明年出按陝西。孫傳庭治兵關中，吏民苦征繕，日夜望出關，天子亦屢詔督趣。毓峒獨謂將驕卒悍，未可輕戰，抗疏爭。帝不納，師果敗。十六年冬，期滿得代，甫出境，而賊入關。復還至朝邑，核上將吏功罪而後行。明年三月召對，命監李建泰軍。馳赴山西，抵保定，賊騎已逼，遂偕邵宗元等共守。毓峒分守西城，散家貲千餘金犒士，其妻王亦出簪珥佐之。京師變聞，賊射書說降，眾頗懈。毓峒厲聲曰：「正當為君父復仇，敢異議者斬！」懸銀牌，令擊賊者自取。眾爭奮，斃賊多。城陷，一賊挽毓峒往謁其帥，且罵且行，遇井。推賊仆地，自墮井死。妻聞，即自經。其從子振孫有勇力，以武舉佐守城。賊至，眾皆散，獨立城上，大呼曰：「我金振孫，前日殺數賊魁者，我也。」群賊支解之。振孫兄肖孫、子婦陳與侍兒桂春，亦投井死。肖孫匿毓峒二子，為賊搒掠無完膚，終不言，二孤獲免。。

 註釋 

 延伸阅读 


參考書目
（清）張廷玉等，《明史》，中華書局點校本

Category:萬曆四十三年乙卯科順天鄉試舉人
Y
Category:順平人
Category:軍籍進士
Category:明朝大理寺觀政
Category:明朝中書舍人
Category:明朝湖廣道監察御史
Category:明朝自殺人物